336 ದಿನ ವ್ಯಾಲಿಡಿಟಿ, ಪ್ರತಿ ದಿನ 1.5 ಜಿಬಿ ಡೇಟಾ – ಜಿಯೋದಿಂದ ಹೊಸ ಪ್ಲ್ಯಾನ್ ಬಿಡುಗಡೆ

ಮುಂಬೈ: ರಿಲಯನ್ಸ್ ಜಿಯೋ ಈಗ 336 ದಿನ ವ್ಯಾಲಿಡಿಟಿ ಹೊಂದಿರುವ ಪ್ರತಿ ದಿನ 1.5 ಜಿಬಿ ಡೇಟಾ ಪ್ಯಾಕ್ ಇರುವ ಹೊಸ ಪ್ರಿಪೇಯ್ಡ್ ರಿಚಾರ್ಜ್ ಪ್ಲ್ಯಾನ್ ಬಿಡುಗಡೆ ಮಾಡಿದೆ.

ಈ ಡೇಟಾ ಪ್ಯಾಕ್ ಸಿಗಬೇಕಾದರೆ 2,121 ರೂ. ರಿಚಾರ್ಜ್ ಮಾಡಬೇಕು. ಪ್ರತಿದಿನ 1.5 ಜಿಬಿ ಡೇಟಾ ಜೊತೆಗೆ ಜಿಯೋದಿಂದ ಜಿಯೋ., ಲ್ಯಾಂಡ್ ಲೈನಿಗೆ ಕಾಲ್ ಉಚಿತವಾಗಿರಲಿದೆ ಎಂದು ಜಿಯೋ ತಿಳಿಸಿದೆ. ಗ್ರಾಹಕರು ಈ ಪ್ಲ್ಯಾನ್ ನಲ್ಲಿ ಒಟ್ಟು 504 ಜಿಬಿ ಡೇಟಾ ಪಡೆಯಬಹುದು.

ಈ ಪ್ಲ್ಯಾನ್ ನಲ್ಲಿ ವರ್ಷಕ್ಕೆ 12 ಸಾವಿರ ನಿಮಿಷಗಳ ಕಾಲ ಬೇರೆ ಟೆಲಿಕಾ ಕಂಪನಿಯ ಸಿಮ್ ಗೆ ಕರೆ ಮಾಡಬಹುದಾಗಿದೆ. 100 ಉಚಿತ ಎಸ್‍ಎಂಎಸ್ ಜೊತೆ, ಜಿಯೋ ಟಿವಿ, ಜಿಯೋ ಸಿನಿಮಾ, ಜಿಯೋ ನ್ಯೂಸ್ ಅಪ್ ಗಳು ಲಭ್ಯವಿದೆ.

ಈಗಾಗಲೇ ಜಿಯೋ ತನ್ನ ವೆಬ್‍ಸೈಟ್ ನಲ್ಲಿ ಈ ಪ್ಲ್ಯಾನ್ ಬಗ್ಗೆ ತಿಳಿಸಿದೆ. ಗ್ರಾಹಕರು ಗೂಗಲ್ ಪೇ, ಪೇಟಿಎಂ ಮೂಲಕವೂ ರಿಚಾರ್ಜ್ ಮಾಡಬಹುದಾಗಿದೆ.

1.5 ಜಿಬಿ ಡೇಟಾಗೆ ಎಷ್ಟು ದರವಿದೆ?
ಜಿಯೋ ಈಗಾಗಲೇ ವಿವಿಧ ವ್ಯಾಲಿಡಿಟಿ ಹೊಂದಿರುವ ಡೇಟಾ ಪ್ಯಾಕ್ ಬಿಡುಗಡೆ ಮಾಡಿದೆ. 555 ರೂ.(84 ದಿನ), 399 ರೂ.(56 ದಿನ), 199 ರೂ.(28 ದಿನ) ಪ್ಯಾಕ್ ಲಭ್ಯವಿದೆ.